Gunų kalba

Gunų kalba (gungbe) – Nigerio–Kongo šeimos kalba, vartojama gunų tautybės žmonių (ogu), gyvenančių Vakarų Afrikoje: daugiausia pietvakarių Nigerijoje (Oguno, Lagoso valstijos) ir pietų Benine (daugiausia Uemės departamente, plačiai vartojama Porto Nove). Kalbančiųjų skaičius – apie 1,1 mln. žmonių.

Kalba priklauso rytų gbė kalbų šakai, neretai laikoma fonų kalbos tarme. Benine turi nacionalinės kalbos (drauge su daugeliu kitų vietinių kalbų) statusą.Language data for Benin, Translators without borders

Kalba užrašoma lotyniškais rašmenimis, tačiau skirtingose valstybėse ortografija skirtinga: Nigerijoje kalba užrašoma remiantis jorubų rašyba (t. y., naudojant diakritinius ženklus), o Benine – fonų (su raidėmis ɛ, ɔ).Iyetunde Ofulue, Christine (2015). Orie, Ọlanikẹ Ọla (ed.). „Bilingualism and Language Maintenance in Small Language Communities: The Case of Gungbe“. Current Research in African Linguistics : Papers in Honor of Ọladele Awobuluyi. Ilọri, Johnson F., Yuka, Lendzemo Constantine. Newcastle-upon-Tyne: Cambridge Scholars Publishing. p. 54. Bandyta sukurti vieningą rašybą. Capo, Hounkpati B. C. (1990). „Towards a Viable Orthography for Egungbe“. African Languages and Cultures. 3 (2): 109–125.

 Šaltiniai 

Kategorija:Voltos-Nigerio kalbos